 
[bookmark: _GoBack]Izvješće o radnom posjetu dr. sc. Vinicija Lupisa Bejrutu, 1.-8. 3. 2025.

Temeljem poziva  Theological Seminary The Armenian Catholicosate of Cilicia dr. sc. Vinicije Lupis boravio je u Bejrutu kao gost katolikosa Arama I. od 1./2. do 8. ožujka 2025. godine. Posjet Katolikatu Velike kuće Cilicije organizirao je nadbiskup  dr. sc. Nareg Alemzian, član Središnjeg vijeća Svjetskog vijeća crkava i iznimna ličnost u diplomaciji i kulturi Armenske apostolske Crkve Katolikata Velike kuće Cilicije.
Boravak dr. sc. Lupisa uključio je rad u Cilicia Library, koju vodi nadbiskup Shahan Sarkissian,   inače urednik znanstvenog časopisa Hask.

Rad u knjižnici pružio je uvid u najsuvremeniju armenološku literaturu. U kompleksu Katolikata nalazi se Museum of Cilicia, koji vodi ravnatelj Hayr Ardavazt Sharoyan, a nastao je od spašenih umjetnina iz Katolikata Velike kuće Cilicije u Sisi 1915. godine te naknadno darovanih umjetnina. Ta muzejska i kulturna institucija od iznimne je važnosti za poznavanje armenske kulture na  prostorima Levanta.  

Sadržaj generiran umjetnom inteligencijom može biti netočan.]
Dr. sc. Lupis dao je više intervjua armenskim novinama iz Bejruta kao što su dnevni armenski list Aztag (5. ožujka) i armenski tjednik Bajkar (2. ožujka). Pritom je bilo bitno izvijestiti o tri prodstavljanja knjige Grgura iz Nareka, održana prošli mjesec u Stonu, Dubrovniku i Splitu.  Uz to, dr. sc. Lupis dao je intervju za mrežne stranice glasila Aztag (https://www.aztagdaily.com/archives/642579). 
 
 0

Sadržaj generiran umjetnom inteligencijom može biti netočan.]
Dr. sc. Lupis  održao je predavanje  na Teološkom seminaru Armenske apostolske Crkve u Bikfayi o prijevodu knjige naučitelja Crkve sv. Gregura iz Nareka Sažete pouke o pravovjernosti i krjeposnom i čistom životu, kojoj je bio urednikom i autorom uvodne studije (izdavači Sveučilište u Splitu – Teologija, KBF – Split).

U organizaciji dekana Hayr Baroyura Sherneziana dr. sc. Lupis posjetio je jakobitsku  patrijaršiju St. Jacob Baradeus Syriac Orthodox  u Atchanehu.  Primio ih je  tajnik patrijarha Jakobita  Mor Ignatiusa Aphrema II. nadbiskup Mor Joseph Bali, pokazavši im tom prigodom muzejsku zbirku. Uz to, posjetili su armensku katoličku patrijaršiju u Bzommaru.

Patrijaršijska kongregacija Bzommar (fr. Institut du Clergé Patriarcal de Bzommar)  armenska je katolička vjerska kongregacija svećenika, osnovana 1750. godine. Poglavar Armenske katoličke Crkve osnovao je samostan pripojen svojoj katedrali u Bzommaru u Libanonu. Opat Bedros Marashlian Haddad bio je domaćinom  tijekom boravka u Bzommaru.       [image: Bedros Marashlian Haddad (@fatherbedros) • Instagram photos ...]

Tijekom radnog posjeta Libanonu dr. sc. Lupis posjetio je i glasoviti Muzej Sursock, poznat i po tome što u stalnom postavu ima izložene umjetnine hrvatske umjetnice iz Splita Cici Tommaseo Surscok (1923. – 2015.). 

Tijekom boravka dr. sc. Lupis imao je dogovoren susret s rektorom Haigazian University  (https://www.haigazian.edu.lb/) Paulom Haidostianom, koji je izrazio želju za suradnjom na polju armenoloških studija. To armensko sveučilište tiska uglednu armenološku reviju Haigazian Armenological Review. S rektorom Sveučilišta razgovaralo se o mogućnosti uspostave znanstvenih kontakata  i provedbe znanstvenih projekata.  

Tijekom boravka u Libanonu bio je organiziran i susret s armenskim veleposlanikom akreditiranim u Libanonu Njegovom Ekscelencijom Vahagnom Atabekyanom, koji je dao potporu istraživanju armenoloških temama.

 Dr. sc. Lupis  bio je   4. ožujka 2025. u službenoj audijenciji kod  kod Njegove Svetosti Arama I. Katolikosa Velike kuće Cilicije kao  kourednik  i autor uvodne studije hrvatskog prijevoda knjige Njegove Svetosti The Armenian Church (KBF – Split,  Sveučilište u Splitu). Katolikos  Aram I. je u razgovoru također podupro ideju suradnje s Institutom Pilar kao prilike za međusobno bolje upoznavanje i ekumenski rad na zbližavanju i boljem poznavanju naših namučenih naroda, od koji oba imaju brojniju dijasporu nego matičnu populaciju u domovini.

Knjiga The Armenian Church sada je u fazi prijevoda na hrvatski jezik u izdanju KBF-a Split  i još je jedan pozitivan primjer rada na znanstvenom polju zbližavanja dvaju naroda, tako bliskih, a tako dalekih. Intenzivan tjedan bio je ispunjen istraživačkim radom i uspostavom kulturnih i znanstvenih veza poglavito u svezi s povezivanjem i otvaranjem vrata suradnji  Instituta  s armenskim znanstvenim ustanovama  u Libanonu čime se među ostalim doprinosi međunarodnoj vidljivosti  Instituta Pilar. 

